EkBass/fiwiki-20250220-pages-articles huggingface dataset:
8 (luku)

8 (kahdeksan) on luonnollinen luku, jota edeltää luku seitsemän ja seuraa luku yhdeksän. Esseetyylisessä tekstissä kahdeksan kirjoitetaan yleensä kirjaimin. == Suomen kahdeksan-sanan etymologia == Erään teorian mukaan sana ”kahdeksan” muodostuu vartalosta ”kaksi” ja loppuosasta ”-eksan”, joka tarkoittaa ”ei ole”. Vanhemman teorian mukaan loppuosaksi on luettava ”-deksan”, jolloin taustalla olisi latinan kymmentä tarkoittava sana. Joka tapauksessa kahdeksan olisi johdettu merkityksestä ”kaksi pois kymmenestä”. Sanan ”yhdeksän” alkuperä lienee vastaava. thumb|150px|Metallinen osoitenumero 8. == Matematiikassa == * 8 on yhdistetty luku. * 8 on vajaa luku, koska 1 + 2 + 4 = 7 < 8. * 8 on kuutioluku ja kahden potenssi: 2^3. * 8 kuuluu Fibonaccin lukujonoon. * 8 on Harshad-luku binäärijärjestelmässä (10002) ja oktaalijärjestelmässä (108). * 8 voidaan muodostaa kahden peräkkäisen alkuluvun summana: 3+5. * 8 = 1^3+2^2+3^1 * 8 on jaollinen tekijöidensä määrällä (neljällä). * 8 on kokonaislukujen 1–3 tekijöiden summa. * Oktaalijärjestelmän kantaluku on 8. * 8 on pienin nelibittinen binääriluku (10002). == Luonnontieteissä == * Hapen järjestysluku jaksollisessa järjestelmässä on 8. * Typpi-15 ja happi-16 ovat vakaita isotooppeja, joiden neutroniluku on 8. * Atomi saa oktetin, kun sillä on kahdeksan elektronia uloimmalla elektronikuorellaan. * Ydinfysiikassa luku 8 kuuluu maagisiin lukuihin. * Aurinkokunnassa on kahdeksan planeettaa, joista Neptunus on kahdeksas eli uloin. * Hämähäkkieläimillä on kahdeksan jalkaa. == Viihteessä == * Kahdeksas raita on usein studioalbumin yksi singleistä. * 8 on Luis Fonsin studioalbumi vuodelta 2014. * 8 on Uniklubin studioalbumi vuodelta 2023. * Kauhu-/tieteiselokuva Alienin lisänimi Suomessa oli kahdeksas matkustaja. == Muissa yhteyksissä == * Elokuu on vuoden kahdeksas kuukausi, joka merkitään päivämäärää kirjoitettaessa usein numerolla 8. * Radioamatöörien kutsumerkeissä 8 on piirinumero entisen Oulun läänin alueella.Radioamatöörimääräykset * Peruskoulussa ja lukiossa arvosana 8 vastaa hyvää, nykyisin myös käytösarvosanana. * Kiinassa 8 on onnenluku, koska se kuulostaa samalta kuin Kiinan kielessä käytettävä rahaa ja rikkautta tarkoittava symboli.100 asiaa luvuista, tietokoneista & koodaamisesta; kirjoittaja: Alice James, kuvittaja: Federico Mariani, suomentaja: Anna-Reetta Sipilä, kustantaja: Lasten Keskus, ISBN: 978-952-288-987-4, alkuperäisteos: 100 Things to Know about Numbers, Computers & Coding * Kasipallo on biljardipeli. * Eurooppatie E8 kulkee Norjassa ja Suomessa. * Valtatie 8 kulkee Turun ja Limingan välillä. == Lähteet == Luokka:Luonnolliset luvut
7 Notas 7 Colores

7 Notas 7 Colores on hip hop -yhtye Kataloniasta, Espanjasta. Se perustettiin Barcelonassa vuonna 1993. == Diskografia == * Con esos ojitos/Puercos (1997) (Maxi) * Hecho, es simple (1997) (LP) * La medicina (1998) (Maxi) * 77 (1999) (LP) * Gorilas y bananas (1999) (Maxi) * Yo vivo (2000) (Maxi) * La Mami Internacional (2000) (LP) * Yo vivo (2002) (Maxi) * Tenemos droga (2008) Luokka:Espanjalaiset hip hop -yhtyeet
Aviador Dro

Aviador Dro on espanjalainen tekno-yhtye. Se perustettiin Madridissa vuonna 1979. 1980-luvulla siitä tuli yksi Espanjan suosituimmista tekno-musiikkia soittavista yhtyeistä. Luokka:Espanjalaiset yhtyeet Luokka:Elektronisen musiikin yhtyeet
Def Con Dos

Def Con Dos on espanjalainen yhtye. Se perustettiin noin vuonna 1989. Näihin aikoihin yhtyeen tyylilaji oli vielä hip hop, mutta sittemmin siihen alkoi tulla vaikutteita rock- ja metallimusiikista. Yhtye hajosi vuonna 1999, mutta teki comebackin vuonna 2004. Luokka:Espanjalaiset yhtyeet
Extremoduro

Extremoduro on espanjalainen rock-yhtye. Roberto Iniesta perusti sen 1980-luvun loppupuolella. Ensimmäinen demo syntyi vuonna 1989. Vuonna 1991 yhtye solmi levytyssopimuksen ja ensimmäinen albumi ilmestyi heti seuraavana vuonna. == Diskografia == === Studioalbumit === * Rock transgresivo (1989) * Somos unos animales (1991) * Deltoya (1992) * ¿Dónde están mis amigos? (1993) * Pedrá (1995) * Agila (1996) * Canciones prohibidas (19989 * Yo, minoría absoluta (2002) * La ley innata (2008) * Material defectuoso (2011) * Para todos los públicos (2013) === Livealbumit === * Iros todos a tomar por culo (1997) === Kokoelmat ja muut julkaisut === * Grandes éxitos y fracasos (Episodio primero) (2004) * Grandes éxitos y fracasos (Episodio segundo) (2004) ==Aiheesta muualla== *Virallinen sivusto *Lisää tietoa Luokka:Espanjalaiset yhtyeet
Wallace Carothers

Wallace Hume Carothers (27. huhtikuuta 1896 – 29. huhtikuuta 1937) oli yhdysvaltalainen kemisti, joka on tunnettu muun muassa nailonin keksimisestä. Carothers työskenteli DuPontilla orgaanisen kemian johtajana. == Elämäkerta == Carothers syntyi Burlingtonissa, Iowassa. Hän aloitti akateemisen uransa Illinoisin yliopistossa Urbana-Champaignissa vuonna 1924. Hän toimi myös kemian osaston johtajana Tarkio Collegessa, Missourissa, vaikka oli vielä itsekin opiskelija. Carothers siirtyi Harvardin yliopistoon vuonna 1926, minkä jälkeen hän vuonna 1928 siirtyi DuPontille työskentelemään polymeerien parissa. DuPontilla Carothersin työryhmä keksi 1932 neopreenin, ensimmäisen synteettisen kumin. Sen jälkeen ryhmä kiinnostui estereihin ja amideihin pohjautuvista polymeereistä ja syntetisoi ensimmäisen polyesteri- superpolymeerin, nailonin edeltäjän. Useita vuosia myöhemmin Carothers suoritti kokeita, jotka johtivat nailonin tuotantoon. Vuonna 1936 Carothers valittiin ensimmäisenä teollisuuskemistinä Yhdysvaltain kansalliseen tiedeakatemiaan. Carothersin epäiltiin olevan luonteeltaan maanis- depressiivinen. Hän teki itsemurhan 29. huhtikuuta 1937 juomalla kaliumsyanidiliuoksen (eli syankaliumia, joka muodostaa vatsalaukussa tappavan myrkyllistä sinihappoa eli syaanivetyä). Hän kuoli kaksi vuotta ennen kuin nailonkuitujen teollinen valmistus aloitti synteettisten kuitujen vallankumouksen. Itsemurhan aikana Carothersin vaimo oli toisella kuukaudella raskaana. Hänen ainoa lapsensa, tytär Jane, syntyi siis isättömänä. Chemical Heritage Foundation julkaisi vuonna 1996 DuPontilla työskennelleen Matt Hermesin kirjoittaman Carothersin elämäkerran Enough for One Lifetime, Wallace Carothers the Inventor of Nylon, ISBN 0-8412-3331-4. == Lähteet == ==Aiheesta muualla== *Chemheritage.org: Wallace Carothers Luokka:Yhdysvaltalaiset kemistit Luokka:Itsemurhan tehneet Luokka:Vuonna 1896 syntyneet Luokka:Vuonna 1937 kuolleet Luokka:Seulonnan keskeiset artikkelit
Nollamittaisuus

Nollamittaisuus on yksi joukon ominaisuuksista mittateoriassa. Joukko on nollamittainen, jos se voidaan peittää väleillä, joiden yhteenlaskettu pituus on mielivaltaisen pieni. ==Määritelmä== Joukko A \sub \mathbb{R}^n on nollamittainen, jos jokaiselle \varepsilon > 0 on olemassa perhe (I_k)_{k \in \mathbb{N}} kompakteja välejä I_k \in \mathbb{R}^n siten, että A \sub \bigcup_{k \in \mathbb{N}} I_k ja \sum_{k \in N} \lambda_n (I_k) < \varepsilon. Tällöin merkitään A \sub \mathcal{N} = \mathcal{N}(\mathbb{R}^n). Määritelmässä on olennaista peittävien välien numeroituva määrä. Määritelmä asetetaan usein siten, että peittävinä väleinä käytetään avoimia välejä. Rajoitettu väli on nollamittainen, jos ja vain jos se on surkastunut. ==Ominaisuuksia== Nollamittaisilla joukoilla on seuraavat ominaisuudet: * Nollamittaisen joukon osajoukko on nollamittainen. * Nollamittaisten joukkojen numeroituva yhdiste on nollamittainen. Niiden ylinumeroituva yhdiste ei sen sijaan välttämättä ole nollamittainen. * Jos joukko A \in \mathbb{R}^m on nollamittainen ja B \in \mathbb{R}^n on rajoitettu, niin tulojoukko A \times B \in \mathbb{R}^{m + n} on nollamittainen. * Jos kompaktin välin I \in \mathbb{R}^n funktio f: I \rightarrow \mathbb{R} on integroituva, niin sen graafi \mathcal{G}_f = \\{ (x, f(x)) \in \mathbb{R}^{n+1} : x \in I \\} \sub \mathbb{R}^{n+1} on nollamittainen. * Nollamittainen joukko on Lebesgue- mitallinen. == Aiheesta muualla == * MathWorld. Measure Zero Luokka:Integraalilaskenta Luokka:Mittateoria
Hombres G

Hombres G on espanjalainen rock-yhtye. Yhtyeen ensimmäinen demo nauhoitettiin vuonna 1984. Vuonna 1992, seitsemän julkaistun albumin jälkeen, Hombres G hajosi. Se kuitenkin perustettiin uudelleen vuonna 2003. Luokka:Espanjalaiset yhtyeet
Navarra

Navarra () on itsehallintoalue ja maakunta Pohjois-Espanjassa. Sen naapureita ovat Baskimaan, La Riojan ja Aragonian itsehallintoalueet sekä Ranska (Pyrénées-Atlantiques'n departementti). Navarran väkiluku oli 643 234 vuonna 2017. Kolmannes väestöstä asuu pääkaupungissa Pamplonassa (). Navarrassa on 272 kuntaa. Historiallisen Navarran kuningaskunnan Ranskan-puoleinen osa Basse-Navarre () kuuluu nykyään Pyrénées-Atlantiquesin departementtiin. Molemmat alueet ovat osa Baskimaan kulttuuris-maantieteellistä aluetta. == Suurimmat kunnat == Navarra jakaantuu 272 kuntaan. Kunta Asukasluku (2017) 1\. Pamplona 197 138 2\. Tudela 35 298 3\. Barañáin 20 124 4\. Burlada 18 591 5\. Valle de Egüés 20 417 6\. Estella 13 707 7\. Zizur Mayor 14 686 8\. Tafalla 10 638 9\. Ansoáin 10 752 10\. Villava 10 217 == Historia == Navarra on keskiaikainen kuningaskunta, jonka juuret olivat baskijohtaja Eneko Aritzan valitsemisessa Pamplonan alueen kuninkaaksi (perimätiedon mukaan vuonna 824). Hän johti kapinaa frankkeja vastaan. Kuningas Sancho II hallitsi vuosina 970–994. Nämä ovat maan historian ensimmäiset tarkat vuosiluvut, ja ajalta on säilynyt myös kirjallista aikalaisaineistoa. Pamplonan kuningaskunnan nimeksi vakiintui vähitellen 1100-luvulle mennessä Navarra. Navarran kuningaskunta yhdistyi 1500–1600-luvuilla Ranskaan ensin personaaliunionina ja sitten kiinteästi. Navarran eteläinen osa, jota tämä artikkeli käsittelee, oli jo aiemmin liitetty Espanjaan. Pyreneiden pohjoispuolella olevaa Navarran osaa kutsutaan (Ranskan) Navarraksi, mutta alue on osa ranskalaista departementtijärjestelmää eikä hallinnollisesti käytä Navarran nimeä. Molemmat alueet kuuluvat niin sanottuihin historiallisiin baskialueisiin eli alueisiin, joilla on historiallisesti puhuttu baskin kieltä. Baski on nykyisin espanjan ohella toinen virallinen kieli Espanjaan kuuluvan Navarran pohjoisosissa. Ranskan puolella sillä ei ole virallista asemaa. Nykyisen autonomisen aseman Navarra sai vuonna 1982, jolloin säädetty laki autonomisesta asemasta takasi sille laajat itsehallinto-oikeudet, muun muassa täyden veronkanto-oikeuden. Espanjan perustuslaki vuodelta 1978 jättää avoimeksi Navarran ja sen länsipuolisen Baskimaan (Álavan, Gipuzkoan ja Biskajan maakunnat) yhdistämisen. Kansanäänestyksen perusteella Navarra kuitenkin muodosti oman autonomiansa ja Baskimaa omansa. center|thumb|500px|Ermita de Nuestra Señora de Jerusalén, Artajonan kunta == Lähteet == == Aiheesta muualla == *
Los Auténticos Decadentes

Los Auténticos Decadentes on argentiinalainen punk-yhtye. Se perustettiin vuonna 1986. Levytyssopimus tehtiin vuonna 1991. Yhtye on nykyään yksi Argentiinan tunnetuimpia. Luokka:Argentiinalaiset rockyhtyeet Luokka:Punkyhtyeet
René Antoine Ferchault de Réaumur

René Antoine Ferchault de Réaumur [reomy:r'] (28. helmikuuta 1683 La Rochelle – 17. lokakuuta 1757 Saint-Julien-du-Terroux) oli ranskalainen matemaatikko, fyysikko ja biologi, jota kiinnostivat monet tieteenalat, erityisesti entomologia (hyönteistiede). De Réaumur ehdotti mukaansa nimitetyn Réaumurin lämpötila-asteikon käyttöönottamista ja suunnitteli spriilämpömittarin. Lämpötila-asteikko on sittemmin poistunut käytöstä. Hän teki myös keksintöjä posliiniteollisuuden alalla ja tutki teräksen valmistusta. De Réaumur kuoli pudottuaan hevosen selästä. Hän testamenttasi käsikirjoituksensa ja luonnontieteelliset kokoelmansa Ranskan tiedeakatemialle. == Lähteet == == Aiheesta muualla == Luokka:Ranskalaiset fyysikot Luokka:Ranskalaiset matemaatikot Luokka:Ranskan tiedeakatemian jäsenet Luokka:Vuonna 1683 syntyneet Luokka:Vuonna 1757 kuolleet
Oulun jäähalli

Oulun jäähalli (sponsorinimeltään Oulun Energia Areena, puhekielessä myös Raksilan jäähalli) on Oulussa Raksilan urheilukeskuksessa sijaitseva jäähalli, joka avattiin vuonna 1975. Hallin pääkäyttäjä on jääkiekon SM-liigassa pelaava Oulun Kärpät ja sen kapasiteetti on 6 485 katsojaa. == Historia == Oulun jäähallin suunnitteli oululainen arkkitehtuuritoimisto Uki Heikkinen (nykyinen Uki-arkkitehdit). Hallin rakentaminen alkoi vuonna 1974, ja se avattiin vuonna 1975. Halli peruskorjattiin vuosina 2003–2004, minkä jälkeen sen yleisökapasiteetti on ollut 6 614. Yleisökapasiteetti ennen remonttia oli 7 600. Halli on osa Raksilan urheilukeskusta. Hallin välittömässä läheisyydessä sijaitsee 2008 valmistunut harjoitushalli. Jääkiekon SM-liigan joukkue Oulun Kärpät harjoittelee sekä pelaa kotiottelunsa Raksilan jäähallissa. Hallin muita käyttäjiä ovat kaukalopallojoukkue RB-Oulu ja taitoluisteluseura Oulun Luistelukerho. Hallin päävuokralainen Oulun Kärpät nimesi hallin Oulun Energia Areenaksi. Nimeämisen mahdollisti kaupungin vuonna 2003 tekemä päätös, että halutessaan tilojen päävuokralaiset saavat myydä toimitilojensa nimen.Kaleva, 13.9.2006 s. 5 Halliin avattiin uusi rinkside-ravintola vuonna 2018, jonka seurauksena hallin katsojakapasiteetti putosi 6485 katsojaan. == Konsertit == Hallissa on järjestetty myös konsertteja. Raksilassa ovat soittaneet rockyhtyeistä muun muassa Kiss, Judas Priest sekä Whitesnake. Myös Lordi- yhtyeen elokuva Dark Floors on saanut poikkeuksellisen ensi-iltansa Oulun Energia -areenalla vuonna 2007. Lordi myös esiintyi tapahtumassa. == Lähteet == == Aiheesta muualla == * Oulun jäähalli Oulun kaupungin sivuilla Luokka:Suomen jäähallit Jäähalli Jäähalli Luokka:Seulonnan keskeiset artikkelit
Risto Rasa

Risto Olavi Rasa (s. 29. huhtikuuta 1954 Helsinki) on suomalainen runoilija, ammatiltaan kirjastonhoitaja. Hän kirjoittaa lyhyitä, naivistisen avoimia ja arkisen lämpimiä runoja luonnosta, kodin piiristä ja rakkaudesta.”Risto Rasa”, Suomalaisia kirjailijoita. Rasa tunnetaan erityisesti luontolyyrikkona. Jo esikoisteoksellaan Metsän seinä on vain vihreä ovi (1971) Rasa saavutti suurta suosiota. Sen julkaistessaan hän oli vain 17-vuotias ja kävi koulua Vaasassa.Rasa, Risto: Metsän seinä on vain vihreä ovi, ensimmäisen painoksen takakansiteksti. Hänen runojaan alkoivat lukea sellaisetkin, jotka eivät ennen olleet välittäneet runoista.Rasa, Risto: Tuhat purjetta. Rasan vanhemmat ovat diplomi-insinööri Raimo Rasa ja yo-merkonomi Liisa o.s. Marjanen. Rasa on syntynyt Helsingissä mutta viettänyt pääosan lapsuudestaan ja nuoruudestaan Vaasassa. Hän on toiminut kirjastonhoitajana eri paikkakunnilla, muun muassa Varkaudessa ja vuodesta 1989 Somerolla. Hän valmistui kirjastonhoitajaksi Tampereelta 1987. Rasa on ollut naimisissa vuodesta 1974. Sotilasarvoltaan Rasa on korpraali.Kuka kukin on 2003, s. 813. Helsinki 2002. ISBN 951-1-18086-X Vuonna 2019 Rasalle myönnettiin taiteilijaeläke. __NOTOC__ == Runokokoelmat == * * * * * * * * == Palkinnot == * Suuren suomalaisen kirjakerhon tunnustuspalkinto 1978 * Einari Vuorelan seuran Korpirastas- reliefi 1989 * WSOY:n kirjallisuussäätiön tunnustuspalkinto 1993 * Eino Leinon palkinto 1996 == Lähteet == == Aiheesta muualla == * Rasan runoja suomeksi ja englanniksi * Risto Rasa Kirjasampo.fi:ssä * Risto Rasa . Pispalan kirjastotalo 2003. * Ahola, Suvi: Kaukainen kevät ja kaunis syksy. Helsingin Sanomat 20.12.2010 * Rasan esittely eteläpohjalaisia kirjailijoita käsittelevillä sivuilla. Luokka:Suomalaiset runoilijat Luokka:Eino Leinon palkinnon saajat Luokka:Suomalaiset kirjastonhoitajat Luokka:Vuonna 1954 syntyneet Luokka:Elävät henkilöt
Memristori

Memristori () eli muistivastus on yksi elektroniikan neljästä peruskomponentista. Se on passiivinen komponentti, jonka resistanssi riippuu jännitteen ja sähkövirran lisäksi ajasta. Memristori muistaa, mikä jännite sillä on aiemmin ollut. Ensimmäisen memristorin valmistaminen raportoitiin huhtikuussa 2008 tiedelehti Naturessa. Memristorin teorian esitti nuori Leon O. Chua jo vuonna 1971, jolloin hän oli töissä virtapiirien suunnittelijana Kalifornian yliopistossa. Memristorin tekeminen osoittautui kuitenkin vaikeaksi, sillä se toimii vain nanomittakaavassa. Mahdollisia sovellutuksia memristoreille olisivat muun muassa tietokoneet, jotka uudelleen käynnistettäessä palautuisivat täsmälleen samaan tilaan kuin ennen sammuttamista. Komponentti M on nimeltään varausohjattu memristori ja W vuo- ohjattu memristori. Nämä suureet esiintyvät kaavassa M = \psi /Q = 1/W, jossa M on memristanssi, W memduktanssi, Q on sähkövaraus ja \psi on käämivuo. Memristanssin yksikkö on ohmi ja memduktanssin siemens. == Lähteet == == Aiheesta muualla == * Mikko Meriö: Memristorit, LuK-tutkielma, Turun yliopisto, Fysiikka, Helmikuu 2024 (pdf) * Leon 0. Chua: Memristor-The Missing Circuit Element, IEEE TRANSACTIONS ON CIRCUIT THEORY, VOL. CT-18, NO. 5, SEPTEMBER 1971 (pdf) Luokka:Elektroniikan komponentit
Jens Fink-Jensen

Jens Fink-Jensen (s. 19. joulukuuta 1956, Kööpenhamina) on tanskalainen kirjailija, runoilija, valokuvaaja ja säveltäjä. Hänen ensimmäinen novellinsa Juni 1995 julkaistiin Information-päivälehdessä 4. kesäkuuta 1975 ja ensimmäiset neljä runoaan toukokuussa 1976 kirjallisuuden aikakauslehti Hvedekornin numerossa 76/1. Fink-Jensenin esikoiskirja, runokirja Verden i et øje ilmestyi 19. lokakuuta 1981. Hänen ensimmäinen proosakirjansa, novellikokoelma Bæsterne julkaistiin 5. kesäkuuta 1986 ja ensimmäinen lastenkirja Jonas og konkylien vuonna 1994. Jens Fink-Jensen kirjoitti ylioppilaaksi Herlufsholmin sisäoppilaitoksen nykykielten linjalta vuonna 1976. Sen jälkeen hän suoritti asevelvollisuuden ja päällystökoulutuksen Kuninkaallisessa Vartiostossa. Hän valmistui Kööpenhaminan Taideakatemiasta arkkitehdiksi (MAA, cand.arch.) vuonna 1986 ja multimediasuunnittelijaksi 1997. Jens Fink-Jensen kuului alkuperäiseen 80-luvun runoilijoiden piiriin, joka kokoontui Hvedekornin päätoimittajan Poul Borumin ympärille. Piirin jäsenenä Fink-Jensen järjesti vuonna 1980 yhdessä mm. runoilijakollegansa Michael Strungen kanssa NÅ!!80-tapahtuman Kööpenhaminan Husetissa. Jens Fink- Jensen pitää multimedia-runonäytöksiä yhdessä kosketinsoittaja Lars Christensenin ja saksofonisti Jens Severinin kanssa lukioissa, festivaaleilla ym. Esityksessä nähdään Fink-Jensenin ottamia dioja ja kuullaan hänen omia syntetisaattorisävellyksiään. Jens Fink-Jensen on pitänyt lisäksi valokuvanäyttelyt Sydens Skibe ja Beijing Ansigt, runo/valokuvanäyttelyn OrdBilleder ja äänidiashown Øje på verden – om bøgernes råstof. ==Julkaisut== *Verden i et øje, runoja, 1981 *Sorgrejser, runoja, 1982 *Dans under galgen, runoja, 1983 *Bæsterne, novelleja, 1986 *Nær afstanden, runoja, 1988 (ilmestynyt arabiaksi 1999) *Jonas og konkylien, lastenkirja, 1994 (kuvittanut Mads Stage) *Forvandlingshavet, runoja, 1995 *Jonas og himmelteltet, lastenkirja, 1998 (kuvittanut Mads Stage) *Alt er en åbning, runoja, 2002 *Syd for mit hjerte. 100 udvalgte kærlighedsdigte, runoja, 2005 *Europas vestkyst - en fotorejse fra Skagen til Gibraltar, travel book, 2008 *Jonas og engletræet, lastenkirja, 2010 (kuvittanut Mads Stage) ==Aiheesta muualla== * Jens Fink- Jensen Online * Jens Fink-Jensen Online Fink-Jensen, Jens Fink-Jensen, Jens Fink-Jensen, Jens Fink-Jensen, Jens
Aritmetiikka

Aritmetiikka on matematiikan osa-alue, joka tutkii laskuoperaatioiden ominaisuuksia luvuille. Aritmetiikkaa kutsutaan myös laskuopiksi ja varsinkin entisissä kansakouluissa laskennoksi. Nimitys aritmetiikka tulee kreikan lukua tarkoittavasta sanasta αριθμός (arithmos). * Aritmetiikka määrittelee yhteen-, vähennys-, kerto- ja jakolaskuoperaatiot (merkitään symboleilla +, −, · ja ÷) * Tietokonearitmetiikka tutkii yleisimpien laskuoperaatioiden ja funktioiden toteutusta digitaalilogiikalla. Kuuluisa saksalainen matemaatikko Carl Friedrich Gauss nimitti lukuteoriaa ”korkeammaksi aritmetiikaksi” ().Göttingenin yliopiston alasivu, viitattu 14.8.2012 == Lähteet == == Aiheesta muualla == * Matematiikkalehti Solmu, Erkki Luoma-aho: Matematiikan historia aihealueittain, Algebra ja aritmetiikka (pdf) * Luokka:Seulonnan keskeiset artikkelit
Félix Savón

Félix Savón (s. 22. syyskuuta 1967 San Vicente) on kuubalainen nyrkkeilijä. Hän on eräs kaikkien aikojen menestyneimmistä amatöörinyrkkeilijöistä. Kuubalaiseen tapaan Savón ei koskaan siirtynyt ammattilaiseksi. Savón voitti raskaansarjan (alle 91 kg) olympiakullan kolmissa olympialaisissa peräkkäin vuosina 1992–2000. Savónin lisäksi kolmeen nyrkkeilykultaan on yltäneet vain László Papp ja Teófilo Stevenson. Savón ei päässyt kilpailemaan Soulin olympialaisissa 1988, kun Kuuba boikotoi kisoja. Hänen kerrotaan otelleen 1980-luvulla alkaneen uransa aikana 582 ottelua, joista hän useimpien tietolähteiden mukaan hävisi vain 19. Savón voitti kuusi maailmanmestaruutta (1986, 1989, 1991, 1993, 1995 ja 1997). Vuoden 1997 loppuottelussa Budapestissa hän hävisi Uzbekistanin Ruslan Tšagajeville mutta tämä menetti myöhemmin maailmanmestaruuden Savónille, kun selvisi, että Tšagajev oli otellut ammattilaisena ennen MM-kisoja. Vuoden 1999 MM-kisoissa Houstonissa Savón pääsi loppuotteluun mutta luovutti ilman ottelua vastalauseena kisojen tuomaritoiminnalle, jonka kuubalaiset kokivat syrjivän heidän joukkuettaan. Lisäksi hän voitti kolme kultamitalia Pan-Amerikan kisoista (1987, 1991, 1995) sekä Keski-Amerikan ja Karibian kisoista (1986, 1990 ja 1993). Hän lopetti uransa 33-vuotiaana Sydneyn olympialaisten 2000 jälkeen. == Lähteet == == Aiheesta muualla == *Profiili KOK:n sivuilla *Tilastoja ja muuta tietoa (espanjaksi) Luokka:Kuubalaiset nyrkkeilijät Luokka:Kuubalaiset olympiavoittajat Luokka:Vuonna 1967 syntyneet Luokka:Elävät henkilöt
Liitännäisyys

Liitännäisyys eli assosiatiivisuus tarkoittaa laskutoimituksen riippumattomuutta sitomisjärjestyksestä. Mielivaltainen laskutoimitus \circ on liitännäinen, jos (a \circ b) \circ c = a \circ (b \circ c) pitää paikkansa kaikille a, b ja c. Tätä ominaisuutta kutsutaan myös termillä liitäntälaki. ==Esimerkkejä== Esimerkiksi kokonaislukujen ja myös reaalilukujen yhteen- ja kertolasku ovat liitännäisiä laskutoimituksia, koska (a+b) + c = a + (b+c) ja (a*b) * c = a * (b*c) kaikilla luvuilla a, b ja c. Sitä vastoin vähennys- ja jakolaskuille ei liitäntälaki päde. Matriisien kertolasku on liitännäinen muttei vaihdannainen. Vektorien ristitulo ei ole vaihdannainen eikä liitännäinen. Propositiologiikan JA- ja TAI-konnektiivit ovat liitännäisiä: a \land (b \land c) = (a \land b) \land c, ja a \lor (b \lor c) = (a \lor b) \lor c. Esimerkiksi JA-konnektiivin liitännäisyys nähdään seuraavasti: :(a \land b) \land c=1 tarkalleen silloin kun a \land b=1 ja c=1_\mathbf{}, mikä taas tarkoittaa sitä, että niin a=1_\mathbf{} kuin b=1_\mathbf{} ja vielä edelleen c=1_\mathbf{}, eli kaikkien kolmen arvona on oltava 1_\mathbf{}. Vastaavasti a \land (b \land c)=1 todetaan olevan voimassa tarkalleen silloin, kun kaikkien kolmen arvona on 1_\mathbf{}. Siis molemmat laskujärjestykset tuottavat arvon 1_\mathbf{} tarkalleen silloin, jos kaikkien kolmen muuttujan arvona on 1_\mathbf{}, ja muussa tapauksessa molemmat laskujärjestykset tuottavat arvon 0_\mathbf{}. Funktioiden yhdistely on liitännäinen: f \circ (g \circ h) = (f \circ g) \circ h. ==Liitännäisyyden merkitys== Liitännäisyyden takia laskutoimitusten järjestystä ei tarvitse sitoa sulkumerkein, sillä kaikki mahdolliset järjestykset johtaisivat lopulta samaan lopputulokseen, ja siksi kirjallisuudessa jätetään yleensä sulut merkitsemättä tällaisissa tilanteissa. Esimerkiksi a \circ b \circ b \circ c voi tarkoittaa laskutoimitusten suorittamista vaikka järjestyksessä (a \circ (b \circ b)) \circ c tai (a \circ b) \circ (b \circ c), mutta "oikealla" tavalla ei ole merkitystä, sillä lopputulos on sama. Tästä konkreettiseksi esimerkiksi käy yllä kuvatun laskun suorittaminen kokonaislukujen kertolaskuina niin, että (3 \cdot (2 \cdot 2)) \cdot 7 =(3 \cdot 4) \cdot 7 =12 \cdot 7 = 84= 6 \cdot 14 = (3\cdot 2)\cdot 14 = (3\cdot 2) \cdot (2\cdot 7). == Katso myös == * Osittelulaki * Vaihdannaisuus. == Lähteet == ==Kirjallisuutta== * * Luokka:Algebra Luokka:Seulonnan keskeiset artikkelit
Osittelulaki

__NOTOC__ Osittelulaki on myös distributiivisuutena tunnettu algebrallinen ominaisuus laskuoperaatiolle. Mielivaltaiset laskuoperaatiot \oplus ja \otimes noudattavat osittelulakia tietyssä algebrassa, jos a \otimes (b \oplus c) = (a \otimes b) \oplus (a \otimes c) \quad\quad (1) (b \oplus c) \otimes a = (b \otimes a) \oplus (c \otimes a) \quad\quad (2) pitävät paikkansa kaikille a, b ja c. Huomaa että molemmat yhtälöt pitävät paikkansa vain, jos kertolaskuoperaatio \otimes on vaihdannainen eli kommutatiivinen. Yhtälö (1) on osittelulaki vasemmalta puolelta ja yhtälö (2) oikealta. Kun molemmat toteutuvat sanotaan että tulo-operaatio on distributiivinen yhteenlaskuoperaation suhteen. === Esimerkki === Olkoot \oplus ja \otimes tavanomaiset yhteen- ja kertolaskuoperaatiot, sekä x,y,z\in\mathbb{R}. Reaalilukujen tavanomainen tulo-operaatio on vaihdannainen yhteenlaskuoperaation suhteen, joten molemmin puoleinen distributiivisuus pätee. Tällöin osittelulaki, eli "summan tulo on tulojen summa", saa tutun muodon. x\cdot ( y + z) = x\cdot y + x\cdot z \quad = \quad y\cdot x + z \cdot x = (y+z)\cdot x == Katso myös == * liitännäisyys * vaihdannaisuus == Lähteet == ==Kirjallisuutta== * Luokka:Algebra Luokka:Seulonnan keskeiset artikkelit
Pihakatu

Pihakatu on taajamissa ja asuntokaduilla sijaitseva alue, joka on ilmoitettu erityisellä liikennemerkillä. Alueen nopeusrajoitus on kaksikymmentä kilometriä tunnissa, minkä toteutumisen varmistamiseksi kadulle on yleensä rakennettu erityyppisiä kavennuksia, korotuksia ja esimerkiksi penkkejä ja istutuksia. Pihakatu on sallittu sekä jalankulku- että ajoneuvoliikenteelle, kuitenkin niin, että jalankulkijoilla on esteetön liikkumisoikeus kaikilla sen alueilla ja ajoneuvojen kuljettajilla on väistämisvelvollisuus heihin nähden. Risteyksessä pihakadulta tulevan kuljettajan on aina väistettävä muuta liikennettä. Ajoneuvojen pysäköinti on sallittua ainoastaan pysäköintiin merkityillä alueilla. Suomen ensimmäinen pihakatu rakennettiin Forssaan asuntomessujen yhteydessä 1982. Pihakatuun läheisesti rinnastettavia tietyyppejä ovat kävelykatu, pyöräkatu ja hidaskatu. == Aiheesta muualla == Luokka:Kadut
Yang Liwei

Yang Liwei ( yksinkertaistettu kirjoitustapa, 楊利偉 perinteinen, s. 21. kesäkuuta 1965, Suizhong, Liaoning) on ensimmäinen Kiinan kansantasavallan kansalainen avaruudessa ("taikonautti", yuhangyuan). Yang Liwei laukaistiin avaruuteen Shenzhou 5 -aluksella (kantorakettina Pitkä Marssi 2F) Jiuquanin laukaisukeskuksesta 15. lokakuuta 2003 kello 01:00 UTC (09:00 paikallista aikaa). Kierrettyään Maan 14 kertaa hän laskeutui noin kello 6:30 paikallista aikaa 16. lokakuuta 2003. 7\. marraskuuta 2003 Yang Liwei vastaanotti "avaruussankarin" arvonimen Jiang Zeminiltä. thumb|left|Yang Liwein avaruuspuku ==Aiheesta muualla== *Spacefacts.de: Yang Liwei Luokka:Kiinalaiset avaruuslentäjät Luokka:Vuonna 1965 syntyneet Luokka:Elävät henkilöt
Virgin Atlantic GlobalFlyer

Scaled Composites Model 311 Virgin Atlantic GlobalFlyer on yhdysvaltalaisen Scaled Compositesin valmistama ja Burt Rutanin suunnittelema yksipaikkainen lentokone, jolla Steve Fossett suoritti välilaskuttoman yksinlennon maapallon ympäri 28. helmikuuta - 3\. maaliskuuta 2005. Lentokoneen pituus on 11,8 metriä, siipien kärkiväli on 34,8 metriä ja korkeus 3,6 metriä. Tyhjäpaino on 1 622,5 kilogrammaa, kokonaispaino 9 980 kilogrammaa. Koneen huippunopeus on 551 km/h. Lentokoneessa on 13 polttoainetankkia, joihin mahtuu yhteensä 11 034 litraa polttoainetta. Lentokoneen ollessa maksimipainossaan 83 prosenttia painosta on polttoainetta. Koneessa ei esimerkiksi ole käymälää. Välilaskuton maailmanympärilento keskti 67 tuntia. Lento alkoi ja päättyi Salinan lentokentältä Kansasissa. Lento oli pituudeltaan sama kuin aikaisemman Rutanin suunnitteleman lentokoneen, Voyagerin, suorittama. Lentoa kuvattiin "viimeiseksi ilmailun suureksi ennätyslentoyritykseksi" (ensimmäinen suihkumoottorikäyttöinen, välilaskuton ja välitankkaamaton yksinlento maapallon ympäri). Projektin rahoituksesta vastasi Richard Bransonin ilmailuyritys, Virgin Atlantic. ==Lähteet== ==Aiheesta muualla== *Uutinen lennosta, Kaleva Luokka:Scaled Compositesin ilma-alukset Luokka:Yhdysvaltalaiset experimental-ilma-alukset Luokka:2000-vuosikymmenen experimental-ilma-alukset Luokka:Yksittäiset lentokoneet
Kaitafilmi

Kaitafilmi on mikä tahansa elokuvafilmiformaatti, jonka koko on pienempi kuin 35 mm. Kaitafilmiformaatteja ovat Kodakin Super 8, Fujin Single-8, 9,5 mm ja 16 mm sekä sen muunnelma Super 16\. Kaitafilmaus oli 1980-luvulle asti suosittu harrastus, kunnes yhä edullisemmat videokamerat korvasivat sen. Kaitafilmikameroiden merkkejä olivat muun muassa Agfa, Bauer, Bolex, Canon, Chinon, Elmo, Eumig, Fujica, Mamiya, Minolta, Nikkorex, Nizo, Petri, Sankyo, Yashica ja Zeiss. Monet näistä valmistivat myös kaitafilmiprojektoreitaPoimittu hakusanalla 'kaitafilmikamera' Tekniikan Maailman näköislehtien hakupalvelusta.. Nykyään filmejä digitoidaan eri tallennemuotoihin kuten MiniDV-nauhoille, tietokoneen kiintolevyille ja DVD- tai Blu-ray-levyille. Kaitafilmejä voidaan digitoida monella eri tavalla ja laadulla. Aikanaan filmit muutettiin esim. vhs-nauhoille, mutta nykyään siirron voi tehdä paremmalla laadulla HD-tarkkuudella. Digitaalisessa muodossa filmien kuvasta voi muokata uudenlaisia ohjelmaversioita ja jakaa kopioita eteenpäin esimerkiksi sukulaisille, jotka esiintyvät filmeillä. Työksi digitointeja tekevät Suomessa muutamat yrittäjät ja omaksi ilokseen alan harrastajat. Halvimmillaan filmit voi videokuvata itse kankaalta, joskin kuvanlaatu jää varsin heikoksi. Yritysten lisäksi eräät kunnalliset kirjastot tarjoavat nykyisin kaitafilmien digitointia itsepalveluna, joskin työ on aikaavievää ja vaatii teknistä osaamista. == Lähteet == == Aiheesta muualla == * Ylen Elävä arkisto: Kaitafilmaus harrastuksena Luokka:Elokuvafilmiformaatit
Ron McGovney

Ron McGovney (s. 2. marraskuuta 1963) on yhdysvaltalainen muusikko. Parhaiten hänet tunnetaan metalliyhtye Metallican alkuperäisenä basistina. Hän otti myös bändikuvia Los Angelesissa asuessaan. McGovney tapasi James Hetfieldin yläasteaikoina vuonna 1976, kun oli vielä aktiivisempi musiikin harrastaja, ja ystävystyi pikimmiten tämän kanssa. Hetfield opetti McGovneyn soittamaan bassoa plektralla. Hän oli Hetfieldin mukaan todella epäitsekäs persoona. Hetfieldin perustaessa Metallican vuonna 1981, tuli McGovneysta yhtyeen basisti. Hän oli kuin isähahmo, joka joutui aina maksamaan yhtyeen keikkakulut ja huolehtimaan muista yhtyeen jäsenistä. Kerran hän pelasti sammuneet kaverinsa keskeltä maantietä. McGovney soitti 28 keikkaa yhtyeen kanssa ja osallistui demojen tekemiseen. McGovney alkoi kyllästyä asemaansa yhtyeessä, ja ratkaisevaa oli se, kun silloinen yhtyeen soolokitaristi Dave Mustaine kaatoi humalassa alkoholia McGovneyn basson päälle, minkä jälkeen basson mikrofonit eivät toimineet. McGovney lähti yhtyeestä, ja oli niin vihainen ja kyllästynyt musiikin soittoon, että myi kaikki soittovälineensä pois. Uusi basisti Cliff Burton korvasi hänet Metallicassa pian. Muutama vuosi sen jälkeen McGovney liittyi yhtyeeseen nimeltä Phantasm jossa hän oli mukana julkaisemassa Phantasmin ensimmäisen ja viimeisen levyn. Ron McGovney ei soittanut muissa yhtyeissä, koska häntä alkoi kyllästyttää musiikin soitto. Viimeisimmän kerran McGovney soitti Metallican kanssa sen 30-vuotiskonsertissa San Franciscossa 2011. Hän esiintyi myös Dave Mustainen kanssa Megadethin keikalla nykyisessä kotikaupungissaan Charlottessa 2013. == Lähteet == Luokka:Yhdysvaltalaiset metallimusiikin basistit Luokka:Metallican jäsenet Luokka:Vuonna 1963 syntyneet Luokka:Elävät henkilöt
Gamelan gong kebyar

Gamelan gong kebyar on yksi indonesialaisen gamelan-musiikin lukuisista tyylilajeista. Se kehittyi Indonesiassa sijaitsevalla Balin saarella. Gamelan gong kebyar on yleensä tempoltaan nopeampaa kuin muut gamelanin tyylilajit. Gamelan gong kebyaria esitetään yhtyeissä, joihin kuuluu useita metallofoneja, gongeja, suling, rebab, kendang ja ceng-ceng. Gamelan gong kebyar kehittyi 1900-luvun alkupuolella jo olemassa olevista gamelanin tyylilajeista. Luokka:Indonesian musiikki
Extreme metal

Extreme metal (tai äärimetalli) on yleisnimitys metallimusiikin raskaimmille genreille. Se ei siis ole varsinaisesti oma tyylilajinsa, vaan luokittelee yhteen monta metallin alagenreä. Nimeä käytetään usein kuvaamaan niiden yhtyeiden musiikkityylejä, joita ei voida luokitella yksinomaan esimerkiksi thrash- tai death metaliksi. Extreme metal on nimensä mukaisesti äärimmilleen vietyä musiikkia, yleensä varsin nopeaa ja aggressiivista, mutta välillä myös hitaan synkkää (kuten doom metal). Tyylilaji alkoi syntymään 1980-luvulla thrash metal -yhtyeiden kuten Slayer, Metallica, Anthrax, Morbid Angel, Obituary, Cannibal Corpse ja Armored Angel laajentaessa ja rikkoessa perinteisen heavy metalin rajoja. Extreme metalille on tyypillistä ns. "blast beat", eli erittäin nopea rumpujen soittotapa, johon kuuluu myös tuplapedaali, eli bassorummun soittaminen kahdella pedaalilla (tai vaihtoehtoisesti jopa kaksi eri bassorumpua samassa rumpusetissä). Extreme metalissa laulanta on usein rääkymistä tai örinää, mutta varsinkin huuto on suosittua hieman kevyemmissä extreme metalin muodoissa, kuten thrash metalissa tai sen alalajissa metalcoressa. Keskeisellä paikalla extreme metalissa ovat myös kitarariffit varsinkin kevyemmissä extreme metalin muodoissa, nopeat kitarasoolot eli ns. tilutus sekä kosketinsoittimella tehdyt orkestraatiot raskaammassa extreme metalissa pelottavan tunnelman luomiseksi. == Pääasialliset lajit == *Black metal *Death metal *Doom metal *Thrash metal === Pääasialliset alalajit === *Thrash metalin alalajit **Crossover thrash *Black metalin alalajit **Ambient black metal **Sinfoninen black metal **Viking black metal *Death metalin alalajit **Melodinen death metal **Tekninen death metal *Doom metalin alalajit **Drone metal **Funeral doom **Stoner doom **Epic doom === Yhdistyneet tyylisuuntaukset === Yhdistyneitä extreme metal -tyylilajeja *Blackened death metal *Black/doom *Death/doom *Blackgrind Yhdistyneitä extreme metal -tyylilajeja punkin kanssa *Crossover thrash *Crust punk *Grindcore **Goregrind **Pornogrind **Deathgrind *Heavy hardcore *Metalcore **Deathcore **Mathcore *Sludge metal == Lähteet == *
Super 16

Super 16 on elokuvaukseen tarkoitettu filmiformaatti. Super 16 käyttää muuten tavallista, vain toisesta reunastaan rei'itettyä 16 millimetrin filmiä, mutta kamera valottaa myös normaalisti ääniraidalle varatun alueen. Tällöin kuva- alue kasvaa noin 46 prosentilla. Super 16 -negatiiviruudun kuvasuhde on noin 1,66:1, mutta kuva rajataan usein 1,85:1- tai 2,39:1-kuvasuhteeseen. Super 16 on taloudellisuudestaan johtuen suosittu formaatti indie-tuotannoissa. Nykyään Super 16 -negatiivista saadaan digitaalitekniikan avulla suhteellisen laadukas suurennos 35 mm:n filmille teatterilevitystä varten. Viime vuosien pitkistä suomalaisista teatterielokuvista muun muassa Pahat pojat (2003) ja Matti (2005) on kuvattu Super 16 -formaatissa. Super 16 -formaatin keksi ruotsalainen elokuvaaja Rune Ericson vuonna 1965Rune Ericsons biography. Svensk filmdatabas. Viitattu 24.7.2017.. Ensimmäinen formaatissa kuvattu kokoillan elokuva oli Onnelliset paskiaiset (Lyckliga skitar, 1970), jonka kuvaajana Ericson toimi. Hänet palkittiin vuonna 2002 Oscarilla keksinnöstään. ==Lähteet== == Katso myös == * Super 35, suurikokoisempi filmiformaatti, jossa ääniraidan ala käytetään kuvalle == Aiheesta muualla == Luokka:Elokuvafilmiformaatit
Afroma

Afroma on malawilaista populaarimusiikkia. Afroma ei ole Malawin ulkopuolella kovin tunnettua. Sitä soitetaan usein itse tehdyillä soittimilla. Se kehittyi 1970-luvulla. Afromassa on vaikutteita rockista, soulista ja funkista. ==Lähteet == Luokka:Malawi Luokka:Maailmanmusiikki
Punta rock

Punta rock on keskiamerikkalaista populaarimusiikkia. Se kehittyi perinteisestä punta-musiikista 1970-luvulla, kun punta-artisti Pen Cayetano lisäsi musiikkiinsa sähkökitaroita. 1980-luvulla punta rockiin tuli myös muita uusia soittimia, kuten sähköbasso ja syntetisaattori. Luokka:Rockin tyylilajit Luokka: Garifunakansanmusiikki
Punta (musiikki)

Punta on Keski-Amerikasta, pääasiassa Hondurasista ja Belizestä kotoisin oleva musiikin tyylilaji.Greene, Oliver N., Jr. 2004. "Ethnicity, modernity, and retention in the Garifuna punta". Black Music Research Journal 22, no. 2: 189-216. Aluksi se oli garifunien kansanmusiikkia, mutta 1970-luvulla puntasta kehittyi uudempi tyylilaji, punta rock. Siihen on lisätty perinteisten soitinten lisäksi länsimaisessa populaarimusiikissa käytettyjä soittimia, kuten sähkökitara, sähköbasso ja syntetisaattori. ==Lähteet== Luokka:Garifunakansanmusiikki
Aguinaldo

Aguinaldo on latinalaisamerikkalaista vanhaa jouluisin esitettävää musiikkia. Se on kehittynyt espanjalaisesta kansanmusiikista. Venezuelassa Aguinaldo- musiikkia soitetaan kirkkossa koko adventtiajan. Silloin käytetään erityisiä soittimia, kuten nelikielistä luuttua, rumpuja ja marakasseja, joita ei käytetä kirkossa muina vuodenaikoina. Normaalisti 4/4-tahtijaolla laulettavat virret, soitetaan 6/8- ja 2/4-jaolla, ja niihin on lisätty rummuilla soitettavia polyrytmejä. Aqunaldoja on sekä molli- että duurisävellajeissa, eikä kaikilla ole uskonnollista sisältöä. == Lähteet == Luokka:Puerto Ricon musiikki Luokka:Joulumusiikki
Francesco Landini

Francesco Landini (noin 1325 – 2. syyskuuta 1397) oli italialainen säveltäjä. Landini eli suurimman osan elämästään Firenzessä. Suurin osa Landinin musiikista oli maallista, mutta hän sävelsi myös uskonnollista musiikkia. Näistä sävellyksistä harva on säilynyt nykypäivään. Landini sävelsi useita ballatoita ja jonkin verran myös madrigaaleja. Landini sairasti lapsena isorokon ja hänestä tuli sokea. Elinaikanaan hänet tunnettiin loistavasta musiikkimuististaan ja virtuoosimaisesta portatiiviurkujen soittotaidosta sekä sävellyksistään. Hän soitti myös huilua ja rebeciä. == Lähteet == == Aiheesta muualla == Luokka:Italialaiset säveltäjät Luokka:Keskiajan säveltäjät Luokka:Sokeat henkilöt Luokka:Syntymävuosi tuntematon Luokka:1300-luvulla syntyneet Luokka:Vuonna 1397 kuolleet
Juju

Juju on nigerialaista populaarimusiikkia. Se kehittyi jorubojen kansanmusiikista, johon yhdistyi kristittyjen virsiperinnettä ja monia afrikkalaisia ja länsimaisia populaarimusiikin vaikutteita. Se nousi maailmanlaajuiseen suosioon 1980-luvulla paljolti maailmanmusiikki-liikkeen myötä. == Lähteet == Luokka:Afrikkalainen musiikki
Pascalin lause

Pascalin lauseen mukaan kartioleikkauksen sisään piirretyn kuusikulmion vastakkaisia pisteitä yhdistävien suorien leikkauspisteet sijaitsevat samalla suoralla, Pascalin suoralla, tai äärettömyydessä. Lause on yleistys Pappoksen kuusikulmiolauseesta ja duaalinen Brianchonin lauseelle. Blaise Pascal keksi nimeään kantavan lauseensa 16 vuoden ikäisenä. Luokka:Geometria
Egschiglen

Egschiglen on mongolialainen yhtye. Se perustettiin Ulan Batorin konservatoriossa vuonna 1991. Kappaleet ovat pääosin mongolialaista kansanmusiikkia ja niissä on mm. kurkkulaulantaa. Yhtyeessä käytetään myös paikallisia soittimia, kuten morin huur -nimistä jousisoitinta. Nimi Egschiglen tarkoittaa mongolin kielellä "sopusointua" tai "kaunista melodiaa" http://www.espiritudelsur.com/grupos/egschiglen_eng.htm . == Diskografia == *Traditionelle mongolische Lieder (1997) *Gobi (1998) *Sounds of Mongolia (2001) *Zazal (2001) *Gereg (2007) == Jäsenet == * Tume (Tumenbayar Migdorj) * Tumruu (Tumursaihan Yanlav) * Uugan (Uuganbaatar Tsend-Ochir) * Amra (Amartuwshin Baasandorj) * Saran (Sarangel Tserevsamba) * Boogi (Wandansenge Batbold) Yhtyeen kanssa esiintyy konserteissa myös tanssija Ariunaa. == Lähteet == == Aiheesta muualla == *Saksankielinen Egschiglenistä kertova sivusto Luokka:Mongolialaiset yhtyeet Luokka:Kansanmusiikkiyhtyeet
Tamburitza

Tamburitza on eteläslaavien musiikissa yleisesti kyätetty soitin, jota käytetään myös Unkarissa (erityisesti eteläslaavivähemmistön parissa). Tamburitza on näppäilemällä soitettava jousisoitin, joka on sukua italialaiselle mandoliinille, ukrainalaiselle banduralle ja venäläiselle balalaikalle. Nimi tulee turkinkielen sanasta tambura - saman tyyppisiä soittimia on mm. Intiassa ja Bulgariassa. Tamburitza (tai tamburica) merkitsee "pikku tambura". Tamburitzaksi kutsutaan myös sillä soitettua musiikkityyliä. Luokka:Jousisoittimet Luokka:Kroatian musiikki Luokka:Serbian musiikki Luokka:Jugoslavian musiikki Luokka:Slovenian musiikki Luokka:Bosnia ja Hertsegovinan musiikki Luokka:Unkarin musiikki bg:Тамбура cs:Tambura nl:Tambura
Jouhikko

Jouhikko (myös jouhikannel, jouhikas tai jouhkannel) on polvien välissä soitettava lyyrasoitin jota soitetaan jousella. Se kuuluu perinteisiin suomalaisen kansanmusiikin soittimiin. Jouhikon lähimmät sukulaiset ovat Virossa hiiukannel tai rootsikannel ja Ruotsissa tal(l)harpa tai stråkharpa. Jouhikon tunnetuin länsieurooppalainen sukulaissoitin on walesilainen crwth. Shetlannissa jouhikon kaltainen jousisoitin on nimeltään gue ja Saksassa rotte. Jouhikko kehittyi kun lyyraa alettiin soittamaan jousella, luultavasti Britteinsaarilla, josta se kulkeutui Shetlanninsaarten ja Norjan kautta Ruotsiin päätyen Viroon ja Suomeen. Jouhikossa on ollut perinteisesti kahdesta neljään kieltä, joista yhdellä tai kahdella soitetaan melodiaa, muut kielet ovat bordunakieliä. Yleisimmän G-vireisen jouhikon viritys on a1-d1-g1. Jouhikon kielet valmistetaan hevosen jouhista. 1900-luvun alkuun asti jouhikko oli erityisesti tanssien säestyssoitin Itä-Suomessa ja Karjalassa. Suomalaisista etnomusikologeista jouhikkoa ovat tarkastelleet väitöskirjoissaan Otto Andersson vuonna 1923 ja Rauno Nieminen 2008. Yksi tunnetuimmista jouhikkomuusikoista on Pekko Käppi. __NOTOC__ ==Lähteet== ==Kirjallisuutta== * Andersson, Otto: Stråkharpan: En studie i nordisk instrumenthistoria, 1923. * Nieminen, Rauno: Jouhikko The Bowed Lyre, 2007. * Nieminen, Rauno: Soitinten tutkiminen rakentamalla, esimerkkinä jouhikko, 2008. *Krohn, Ilmari: Suomen Kansan Sävelmiä. Kantele- ja jouhikkosävelmiä, V jakso. 1928. Perustuu Suomalaisen Kirjallisuuden Seuran julkaisemaan kokoelmaan Suomen Kansan Sävelmiä (Eerola, Tuomas & Toiviainen, Petri). Suomalaisten kansansävelmien elektroninen tietovaranto. http://www.jyu.fi/musica/sks/ ==Levytyksiä== *Hiien Hivuksista — Jouhikko Music from Finland. CD-levy, Kansanmusiikki-instituutti ‎KICD 82, 2003. ==Aiheesta muualla== *Sibelius-Akatemian jouhikkosivut. *Video jouhikonsoitosta Kansanmusiikin ja -tanssin edistämiskeskuksen sivustolla. Luokka:Suomalainen kansanmusiikki Luokka:Jousisoittimet
Ksylorimba

Ksylorimba on lyömäsoitin, jonka nimi on muodostettu ksylofonin ja marimban yhdistelmästä. Itse soitin ei kuitenkaan ole varsinaisesti niiden yhdistelmä, vaan on ominaisuuksiltaan lähempänä ksylofonia. Ksylorimbassa on yleensä yli neljän oktaavin ääniala. Klassisessa musiikissa soitinta käyttivät 1900-luvulla muun muassa Alban Berg, Pierre Boulez ja Olivier Messiaen. Luokka:Idiofonit
Pieni tietosanakirja

Pieni tietosanakirja (1925–1928) oli toinen suomeksi julkaistu tietosanakirja. Sen julkaisi Otava, siinä oli neljä osaa ja noin 3 000 sivua. Aiemmin oli julkaistu vain WSOY:n ja Otavan Tietosanakirja vuosina 1909–1919. Runeberg- projektin tulkinnan mukaan Pienen tietosanakirjan tekijänoikeus on vanhentunut. Suomen tekijänoikeuslainsäädännön kannalta tulkinta on kuitenkin kiistanalainen, vaikka teoksen iästä johtuen asialla ei käytännössä olekaan taloudellista merkitystä. Kirjan laitokset: *Pieni tietosanakirja, 4 osaa, 1925–1928. 3 000 sivua, Otava *Pieni tietosanakirja, 4 osaa, 1949–1952, 3 000 sivua, Otava *Pieni tietosanakirja, 4 osaa, 1958–1959, 3 200 sivua, Otava == Toimituskunta (1925-1928) == * Jaakko Forsman, filosofian tohtori, päätoimittaja * J. A. Wecksell, filosofian kandidaatti, toimitussihteeri * Ilmari Havu, filosofian tohtori * Hannes Salovaara, lehtori Pieni Tietosanakirja : toimituskunta (Projekt Runeberg) == Katso myös == * Iso tietosanakirja * Projekti Runeberg * :Luokka:Pienestä tietosanakirjasta tuodut artikkelit == Lähteet == == Aiheesta muualla == * Pieni tietosanakirja kokonaisuudessaan Projekti Runebergin sivuilla *Images from Pieni tietosanakirja Luokka:Suomalaiset tietosanakirjat Luokka:1920-luvun kirjat
Marimba

Marimba kuuluu puukielilyömäsoitinten perheeseen. Sen kielten ja osittain myös rungon valmistamisessa käytetään kovia ja kestäviä puulajeja kuten padouk ja ruusupuu. Marimba voi olla 4, 4, 4, 5, 5 -oktaavinen sen matalimman äänen ollessa 5-oktaavisissa marimboissa suuri C. Lisäksi valmistetaan myös 3-4-oktaavisia junior-marimboja. Soitin voidaan virittää A 440 Hz, A 442 Hz tai A 443 Hz -vireiseksi. ==Historia== Puukielisoittimia on käytetty paljon länsiafrikkalaisessa ja keskiamerikkalaisessa kansanmusiikissa. Länsimaisessa taidemusiikissa marimba yleistyi soolo-, kamarimusiikki- ja orkesterisoittimena vasta 1900-luvun puolessa välissä mm. säveltäjien Paul Creston (Concerto for Marimba and Orchestra or Piano (1940)) Alfred J. Fissinger (Suite for Marimbasolo (1950)) teosten myötä. ==Malletit== Marimbaa soitetaan pehmeillä, narusta punotuilla pyöreä-, ovaali- tai kartiopäisillä malleteilla, joita voi olla yhtä aikaa käytössä 2-6. Varsi voi olla synteettisestä materiaalista, puusta tai rottingista valmistettu. Yleensä varsimateriaali valitaan soittotekniikkaa tukevaksi. == Lähteet == * Peinkofer-Tannigel: Handbuch des Schlagzeugs, Praxis und Technik, Mainz, 1981, 2. erweiterte Auflage. Luokka:Idiofonit Luokka:Lyömäsoittimet
Joropo

Joropo on eräs venezuelalaisen musiikin tyylilaji. Siinä tärkein osuus on laulajalla ja bandolan soittajalla. Laulua ja bandolaa säestää cuatro ja marakassit. Nykyään joropossa on usein mukana sähköbasso. Luokka:Venezuelan musiikki
Bandola

thumb|Moisés Torrealba soittamassa bandolaa. Bandola on muun muassa Venezuelassa käytetty kielisoitin. Siinä on tavallisesti neljä kieltä. Se on kehittynyt perinteisestä espanjalaisesta kitarasta. Luokka:Kielisoittimet
Cuatro

Cuatro (, 'neljä') on ryhmä erilaisia Latinalaisen Amerikan kielisoittimia. Ne ovat kehittyneet perinteisestä espanjalaisesta kitarasta. Cuatrot ovat yleisimpiä Venezuelassa. Venezuelalaisissa cuatroissa on neljä kieltä. Puertoricolaisissa cuatroissa taas on tavallisesti kymmenen kieltä. Sitä pidetään alueen kansallissoittimena.Puerto Rican Cuatro. ==Lähteet== == Aiheesta muualla == Luokka:Kielisoittimet
Tumba (musiikkilaji)

Tumba on eräs musiikin tyylilaji. Se on peräisin Karibian merellä sijaitsevalta Curaçaon saarelta. Se kehittyi 1600-luvulla afrikkalaisesta kansanmusiikista. Uudemmassa tumbassa on vaikutteita myös merenguesta ja latinalaisamerikkalaisesta jazz-musiikista. Luokka:Kansanmusiikki Luokka:Karibialainen musiikki
Merengue (musiikki)

Merengue on Dominikaanisesta tasavallasta peräisin olevaa eloisaa tanssimusiikkia. Se kehittyi 1930-luvulla. Merengueta soittaviin yhtyeisiin kuuluu muun muassa saksofoni, harmonikka, kitara ja guiro. Luokka:Kansanmusiikki Luokka:Dominikaanisen tasavallan musiikki
Funktionaaliyhtälö

Funktionaaliyhtälö on yhtälö, jonka tekijöinä esiintyy riippumattomien muuttujien lisäksi yhtä tai useampaa tuntematonta funktiota, joiden väliset relaatiot funktionaaliyhtälö esittää. Funktionaaliyhtälön yleinen muoto on :F(f(x), g(x), ..., f(y), ... , f(x+y), ... , g(x+y+x), ...; x,y,z, ...)= 0\,, jonka on toteuduttuva etsityille funktioille mielivaltaisilla muuttujan arvoilla. Funktionaaliyhtälöt muodostavat kokonaan oman tutkimusalansa analyysissä. Funktionaaliyhtälöiden ratkaisemisen peruslähtökohta on muuntaa yhtälö differentiaaliyhtälöksi ja koettaa määrätä tuntemattomat funktiot antamalla muuttujille sopivia arvoja. Yleisessä tapauksessa funktionaaliyhtälöiden ratkaiseminen on erittäin vaikeaa, mutta tulos on yleensä (ainakin melkein) yksikäsitteinen. == Esimerkki funktionaaliyhtälön ratkaisemisesta == Tarkastellaan funktionaaliyhtälöä :f(x+y)=f(x)f(y)\, Aloitetaan sijoittamalla y=0, jolloin saadaan :f(x) = f(x)f(0)\,, mistä voidaan päätellä, että f(0)=1. Derivoidaan y:n suhteen ja merkitään f'(0) = \alpha eq 0, jolloin saadaan :f'(x) = f'(x)\alpha\,. Tämä ensimmäisen kertaluvun differentiaaliyhtälö on helposti ratkaistavissa ja tulokseksi saadaan :f(x) = e^{\alpha x}\, Potenssin laskusääntöjen avulla nähdään, että tulos toteuttaa alkuperäisen yhtälön. Rajoituksetta voidaan ajatella, että tässä ollaan oikeastaan etsitty jokin sellainen funktio, jolla on alkuperäisen funktionaaliyhtälön ilmaisema toivottu ominaisuus. Esimerkin tapaan, funktionaaliyhtälöitä ratkottaessa kannattaa ensiksi yrittää laskea f(0) ja/tai f(1), sillä nämä ovat yhteen- ja kertolaskun neutraalialkiot. Näiden avulla on usein huomattavasti helpompi ratkaista muitakin pisteitä, mikä taas auttaa uusien pisteiden ratkomisessa. Myös induktio on usein hyödyllinen menetelmä. ==Lähteet== Luokka:Analyysi Luokka:Yhtälöt